PONEDJELJAK, 30.11.2020.

**HRVATSKI JEZIK**

**PRIJATELJ U INVALIDSKIM KOLICIMA, Zvonimir Balog**

Za početak, pokušaj odgovoriti na moja pitanja. Ukoliko nisi siguran znaš li odgovore, zamoli ukućane da ti pojasne.

*Što je to invalidnost? Kako se postaje invalid? Je li netko, tko je invalid, sasvim drugačiji od ostalih? Možeš li imati prijatelja invalida i kako bi se sve mogao igrati s njim?*

Danas ćeš pročitati jednu priču o prijateljstvu.

U bilježnicu napiši naslov i autora, a zatim u udžbeniku pročitaj priču (priča se nalazi na 84.strani, kod tebe je možda drugačije pa potraži priču po naslovu).

Kada si pročitao, usmeno odgovori na pitanja pod RAZGOVARAM – RAZUMIJEM.

Nakon toga, prepiši plan ploče u bilježnicu. Ne zaboravi vježbati čitanje.

|  |
| --- |
| Plan ploče |
| Prijatelj u invalidskim kolicima Zvonimir BalogTema: kakav je prijatelj osoba s invaliditetom Osoba s invaliditetom može: - igrati košarku, rukomet ili stolni tenis. - sudjelovati na olimpijadi, postati olimpijski pobjednik ili oboriti  svjetski rekord - držati svjetski rekord u čuvanju tajni i odličan je suigrač u sanjanju - s puno pažnje, zadovoljstva i ljubavi pišu i čitaju pisma2.prosinac – Međunarodni dan osoba s invaliditetom |

PRILAGOĐENI PROGRAM – NIKOLA – izvršava navedene zadatke.

**MATEMATIKA**

**Pisano zbrajanje (165+19) - obrada**

Otvori udžbenik na 50.strani i riješi zadatke pod ZNAM.

Nakon toga pročitaj tekst na istoj strani i prouči kako pisano zbrajati kada nam zbroj jedinica prelazi 9.

To znaš već i od prije, tako da neće biti teško, ali svakako pripazi na potpisivanje.

**Jedinice ispod jedinica, desetice ispod desetica i stotice ispod stotica.**

Nakon toga prepiši plan ploče, a zatim riješi udžbenik na 51.strani i zbirku na 44.strani.



PRILAGOĐENI PROGRAM – NIKOLA – prepisati plan ploče, riješiti zbirku na 44.strani.

**SAT RAZREDNE ZAJEDNICE**

Za današnji sat pogledaj crtani film o Orašaru.

https://www.youtube.com/watch?v=PU8KD1Q3GmE

**LIKOVNA KULTURA**

Danas će ti trebati flomasteri i bijeli papir.

Ako si pogledao crtani film o Orašaru, ovaj zadatak neće biti nimalo težak.

Tvoj je zadatak nacrtati Orašara. Dobro prouči veličinu njegove kape, glave, ramena, ruku, trupa i nogu.

**Kada završiši svoj rad, svakako mi ga pošalji do srijede kako bi dobio ocjenu!**

**TJELESNA I ZDRAVSTVENA KULTURA**

Vježbaj sa sportašima na HRT3 ili prošeći prirodom i uživaj u svježem zraku.